มีอาการตัวร้อน มีไข้ คัดจมูก มีตุ่มขึ้นตามร่างกาย คัน เมื่อเกาแล้วตุ่มจะแตก มีเลือด
สวัสดีค่ะ การวินิจฉัยที่เป็นไปได้-อีสุกอีใส อาจมีไข้ต่ำๆ มีตุ่มน้ำใสขึ้นตามตัว แต่มักไม่มีอาการคัดจมูก-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus-โรคหัด อาการคือมีไข้ ตาแดง น้ำมูกไหล ไอแห้ง เจ็บคอ อาจมีผื่นแดงขึ้นตามตัวได้ แต่เป็นโรคที่พบได้น้อย หากเคยฉีดวัคซีนมาแล้วก็ยิ่งมีโอกาสที่จะเป็นน้อย-ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง จะไม่เป็นลักษณะเป็นตุ่มแตกแล้วมีเลือดออก-คออักเสบ ทำให้มีไข้ คัดจมูก แต่ไม่ทำให้เกิดตุ่มตามตัวดังนั้นแนะนำพบแพทย์ใกล้บ้านเพื่อประเมินอาการอีกครั้ง เพื่อให้ได้การวินิจฉัยที่แน่นอนการดูแลตัวเองเบื้องต้น ดื่มน้ำมากๆ รับประทานยาลดไข้และเช็ดตัวลดไข้ทุก 4-6 ชั่วโมง ไม่ไปแกะเกาตุ่ม หลีกเลี่ยงไม่ให้แพร่เชื้อไปสู่ผู้อื่น โดยการไม่ใช่สิ่งของส่วนตัวต่างๆ ร่วมกัน